Α.Ο. Ζωγράφου

Ο Αθλητικός Όμιλος Ζωγράφου ήταν ελληνικό αθλητικό σωματείο που δραστηριοποιούνταν στην περιοχή του Ζωγράφου, στην Αθήνα, όπου και βρισκόταν η έδρα του, το Κλειστό Γυμναστήριο Ζωγράφου. Αγωνιζόταν με χρώματα το μπλε και το λευκό. Ξεκίνησε την πορεία του ως ποδοσφαιρικό σωματείο το 1947, ενώ τον Οκτώβριο του 1954 δημιουργήθηκε το τμήμα καλαθοσφαίρισης μετά από ενσωμάτωση της τοπικής ομάδας του «Φαέθωνα».«Ιστορία» , πληροφορίες στον επίσημο ιστότοπο του συλλόγου. Το 2016 συγχωνεύτηκε με τον Φιλαθλητικό Ζωγράφου και δημιούργησαν τον Ε.Φ.Α.Ο. Ζωγράφου.

 Τμήμα καλαθοσφαίρισης ανδρών 
 Ιστορία 
Κατά την τρέχουσα αγωνιστική περίοδο, 2015-16, ο Α.Ο. Ζωγράφου έλαβε μέρος στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Αττικής.

Στο Κύπελλο Ανδρών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 58-90 από τον Κρόνο Γέρακα.«Αποτελέσματα Κυπέλλου ΕΣΚΑ: 1η Αγωνιστική Β' Φάση», άρθρο στον ιστότοπο Sportsofficers.blogspot.gr, 18 Σεπτεμβρίου 2015.

Τίτλοι και διακρίσεις
Πρωτάθλημα Ε.Σ.Κ.Α. 
Πρωταθλητής: 1977, 2006
Κύπελλο Ε.Σ.Κ.Α. 
Πρωταθλητής: 2008
Κύπελλο Ελλάδας
Προημιτελικά: 1987

 Τμήμα καλαθοσφαίρισης γυναικών 
 Ιστορία 
Την αγωνιστική περίοδο 1987-88 ο σύλλογος του Ζωγράφου κατέκτησε το Πρωτάθλημα της Α' Κατηγορίας Γυναικών της Ε.Σ.Κ. Αττικής. Δεδομένου πως ούτε η Β' Εθνική ούτε η Α2 Εθνική είχαν ακόμη δημιουργηθεί, την επόμενη χρονιά, 1988-89, η ομάδα ανήλθε στην Α' Εθνική Κατηγορία. Ολοκλήρωσε τις αγωνιστικές της υποχρεώσεις στην 8η θέση (σε σύνολο 12 ομάδων), έχοντας 8 νίκες και 14 ήττες.Περιοδικό «Ματιές στο Basket», τεύχος 10, Απρίλιος 1989, σελ. 38.Εφημερίδα «Αθλητική Ηχώ», φύλλο 27 Μαρτίου 1989, σελ. 2. Ισοβάθμισε με τον Α.Ο. Παγκρατίου ο οποίος, όμως, τοποθετήθηκε μία θέση χαμηλότερα βάσει των επόμενων κριτηρίων κατάταξης.

Κατά την τρέχουσα αγωνιστική περίοδο, 2015-16, ο Α.Ο. Ζωγράφου έλαβε μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Αττικής.

Στο Κύπελλο Γυναικών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 46-39 από τον Αμύντα Δάφνης-Υμηττού.«Αποτελέσματα Κυπέλλου ΕΣΚΑ: Πήρε το ντέρμπι ο Αμύντας!», άρθρο στον ιστότοπο WePlayBall.gr, 28 Σεπτεμβρίου 2015.

Τίτλοι
Πρωτάθλημα Ε.Σ.Κ.Α. 
Πρωταθλητής: 1988

 Παραπομπές 

 Εξωτερικοί σύνδεσμοι 
 Πρώην επίσημος ιστότοπος του Α.Ο. Ζωγράφου

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1947
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1947
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1954
Κατηγορία:Σωματεία Ε.Σ.Κ.Α.